
Урысейм и махуэм ирихьэлIэу КъБР-м и Iэтащхьэ Къанокъуэ Арсен
Къэбэрдей-Балъкъэрым и цIыхухэм
Зэрызахуигъазэр
Ди лъахэгъу лъапIэхэ!
Нобэ ди къэралым и лъэпкъхэм ягъэлъэпIэ къэрал гуфIэгъуэ нэхъыщхьэр — Урысейм и махуэр.
Иджырей гуфIэгъуэм урысейхэр IуощIэ къэкIуэну махуэм фIэщхъуныгъэ ин хуаIэу, езыхэм я Хэкум нэхъри иригушхуэу. Иужь илъэсхэм экономикэм фIыуэ зиужьащ, финанс зэпIэзэрытыгъэр нэхъ быдэ хъуащ. А псоми Iэмал зэпэщхэр къызэIуах псэуныгъэ IэнатIэм халъхьэ къэрал инвестицэхэм хагъэхъуэну, цIыхухэм я псэукIэр ирагъэфIэкIуэну. Абы белджылыуэ щыхьэт тохъуэ Урысей Федерацэм и Президент Путин В. В. цIыхубэм и псэукIэр къэIэтыным хуэунэтIауэ къыхилъхьа жэрдэмхэу мыхьэнэшхуэ дыдэ зиIэхэр. Нэрылъагъущ Урысейм дунейпсо утыкум щиIэ пщIэм зэрызиIэтыр.
Урысей Федерацэр лъэщмэ, къулеймэ, Къэбэрдей-Балъкъэрыр зэпэщу щытынущ. Дэ диIэщ республикэм, абы и экономикэм зегъэужьыным, цIыхухэм я псэукIэр егъэфIэкIуэным теухуауэ Iуэху убзыхуахэр.
Си фIэщ мэхъу дызыхущIэкъу мурадхэр къызэрыдэхъулIэнур. Абы и лъабжьэу щытщ ди цIыхухэм къадэгъуэгурыкIуэ Iущагъымрэ ахэр зэрыгуащIафIэмрэ, псэкIэ зэрыкъулейр, узэщIыныгъэм хуэгъэпса я гупсысэхэр.
Къэбэрдей-Балъкъэрым и цIыху псоми сохъуэхъу дызыхуэкIуэ гуфIэгъуэмкIэ — Урысейм и махуэмкIэ. Мамырыгъэрэ фIыгъуэрэ фиIэну, гуапагъэр фи Iэпэгъуу щытыну си гуапэщ.
